Document ID: 32005R0570

KOMMISSIONENS FORORDNING (EF) Nr. 570/2005
af 14. april 2005
om ændring af forordning (EF) nr. 118/2005 for så vidt angår fastlæggelsen af budgetlofterne for de direkte betalinger, der skal ydes i henhold til artikel 71 i Rådets forordning (EF) nr. 1782/2003
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (1), særlig artikel 71, stk. 2, og
ud fra følgende betragtninger:
(1)
Budgetlofterne for 2005 for de direkte betalinger, der skal ydes i henhold til artikel 71 i forordning (EF) nr. 1782/2003, er fastsat i bilag IV til forordning (EF) nr. 118/2005 om ændring af bilag VIII til Rådets forordning (EF) nr. 1782/2003 og om fastlæggelse af budgetlofterne for delvis eller fakultativ gennemførelse af enkeltbetalingsordningen og de årlige rammebeløb for den generelle arealbetalingsordning i henhold til nævnte forordning.
(2)
Frankrig har for nylig i forbindelse med beregningen af enkeltbetalingsrettighederne opdaget en ikke ubetydelig forskel på det finansielle resultat af anvendelsen af de individuelle fysiske data vedrørende de direkte betalinger i referenceperioden, som lægges til grund for fastsættelsen af referencebeløbene, og de data, som Frankrig havde meddelt, og som blev lagt til grund for fastsættelsen af budgetlofterne for de forskellige direkte betalinger i forordning (EF) nr. 118/2005.
(3)
De budgetlofter for direkte betalinger, der er fastsat for Frankrig for 2005 i forordning (EF) nr. 118/2005, bør derfor ændres.
(4)
Forordning (EF) nr. 118/2005 bør derfor ændres i overensstemmelse hermed.
(5)
Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger -
UDSTEDT FØLGENDE FORORDNING:
Artikel 1
Bilag IV til forordning (EF) nr. 118/2005 affattes som angivet i bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. april 2005.

Labels: 4
19
5
6